CELEX: 62013CN0249
Language: et
Date: 2013-05-06 00:00:00
Title: Kohtuasi C-249/13: Eelotsusetaotlus, mille on esitanud Tribunal administratif de Pau (Prantsusmaa) 6. mail 2013 — Khaled Boudjlida versus Préfet des Pyrénées-Atlantiques

29.6.2013   
            
            
               ET
            
            
               Euroopa Liidu Teataja
            
            
               C 189/13
            
         Eelotsusetaotlus, mille on esitanud Tribunal administratif de Pau (Prantsusmaa) 6. mail 2013 — Khaled Boudjlida versus Préfet des Pyrénées-Atlantiques
   (Kohtuasi C-249/13)
   2013/C 189/25
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal administratif de Pau
   
      Põhikohtuasja pooled
   
   
      Kaebuse esitaja: Khaled Boudjlida
   
      Vastustaja: Préfet des Pyrénées-Atlantiques
   
      Eelotsuse küsimused
   
   
               1.
            
            
               Milline sisu on kolmanda riigi kodaniku, kes viibib riigis ebaseaduslikult ja kelle kohta tuleks teha tagasisaatmisotsus, Euroopa Liidu põhiõiguste harta artiklis 41 määratletud õigusel olla ära kuulatud? Konkreetsemalt, kas see õigus sisaldab õigust saada võimalus analüüsida kõiki asjaolusid, mida talle ette heidetakse seoses riigis viibimise õigusega, väljendada suuliselt või kirjalikult arvamust pärast piisavat mõtlemisaega ja saada abi enda valitud nõustajalt?
            
         
               2.
            
            
               Kas vajadusel tuleb kõnealust sisu kohandada või piirata, võttes arvesse eespool viidatud 16. detsembri 2008. aasta (1) direktiivis sätestatud tagasisaatmispoliitika üldise huvi eesmärki?
            
         
               3.
            
            
               Kui vastus on jaatav, siis millised on lubatavad kohandused ja milliste kriteeriumide alusel tuleks need kindlaks määrata?
            
         
      (1)  Euroopa Parlamendi ja nõukogu 16. detsembri 2008. aasta direktiiv 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT L 348, lk 98).